ToekomsVenster: Wie is aan jou sy? | Maroela Media
Lees: Matteus 5:4 en Johannes 14:16
Een van die kragtige wyses waarop die Heilige Gees tot langs ons kom, is deur die krag (δύναμις, dunamis) en vrymoedigheid (παῤῥησία, parrhēsia: all outspokenness; boldness; confidence) waarmee Hy ons bedien.
Loer gerus na die volgende twee Skrifgedeeltes: Handelinge 4:13: “Die Joodse Raad was verbaas toe hulle Petrus en Johannes se vrymoedigheid sien, want die Raad het geweet dit is maar ongeleerde en eenvoudige mense.”
Sien, ons kan maklik dink dat ongeleerd en eenvoudig ons diskwalifiseer om getuie of apostel of dissipel te wees! Vrymoedigheid kom nie vanuit onsself nie, dis ŉ heerlike geskenk en werking van die Heilige Gees in ons lewe. En, die bekende Handelinge 1:8: “Maar julle sal krag (δύναμις, dunamis) ontvang wanneer die Heilige Gees oor julle kom …”
Christus gee ons sy Gees om langsaan ons te kom en so bedien (toerus) Hy ons met krag en vrymoedigheid. Dink aan geleenthede waar jy reeds in jou lewe hierdie werking van die Heilige Gees ervaar het. Deel met die groep hierdie ervaring, maar ook waar jy tans van hierdie werking van die Heilige Gees in jou lewe en bediening afhanklik is.
Here, dankie vir hierdie kragtige werking van u Gees in en deur ons elkeen. Amen.
Twee · 2 jare gelede
Aan jou sy is slegs jou gade as dinge goedgaan!